РЕГЛАМЕНТ (ЕО) № 39/2007 НА КОМИСИЯТА
от 17 януари 2007 година
за поправка на версиите на английски, български, гръцки, датски, естонски, испански, италиански, латвийски, литовски, малтийски, полски, португалски, румънски, словашки, словенски, унгарски, фински, френски, чешки и шведски език на Регламент (ЕИО) № 821/68 относно определението за белено зърно и лющено зърно от зърнени култури, което се прилага при предоставянето на възстановяване при износ
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (1), и по-специално член 18, първа алинея от него,
като има предвид, че:
(1)
Версиите на английски, български, гръцки, датски, естонски, испански, италиански, латвийски, литовски, малтийски, полски, португалски, румънски, словашки, словенски, унгарски, фински, френски, чешки и шведски език на буква А.1 от приложението към Регламент (ЕИО) № 821/68 на Комисията (2) се различават от текста на другите официални езици на Общността. С цел осигуряване на правилното прилагане на тази разпоредба, следва да бъдат нанесени поправки в тези езикови версии.
(2)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
В буква А от приложението към Регламент (ЕИО) № 821/68 точка 1 се заменя със следния текст:
„1)
Зърна без шушулка:
са зърна на зърнени култури, чийто легумен е отстранен в голяма степен или зърна на зърнени култури без прицветник (виж обяснителните бележки към позиция № 10.03: зърно), като прицветниците, които силно се притискат към легумена (например, при осилестия ечемик) или го обхващат толкова здраво, че не могат да бъдат отделени чрез вършеене (например, при овеса), са отстранени.“
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 януари 2007 година.